બ્રાઝિલમાં એક ખેડૂતના ખેતરમાં માણસના પગ જેવું જ આઠ કિલોગ્રામ વજન ધરાવતું બટેટું ઊગી નીકળતાં આશ્ચર્ય ફેલાયું છે. દક્ષિણ બ્રાઝિલના પ્રાંત સેન્ટા કેન્ટેરિનામાં મેલીરો ટાઉનમાં રહેતા ખેડૂત દંપતી મારલી અને પોલો સિક્વેનેલએ આવા આશ્ચર્યજનક આકારના બટેટાની શોધ કરી છે. તસવીરમાં જોઈ શકાય છે તેમ આવું કદાવર બટેટું બિલકુલ માણસના પગના આકારમાં ઊગી નીકળ્યું છે. વિચિત્ર આકાર ધરાવતા બટેટામાં માણસના પગમાં જોવા મળે છે તેવો અંગૂઠો અને અન્ય આંગળીઓ પણ સ્પષ્ટ રીતે ઊગી નીકળેલી જોવા મળે છે. અંગૂઠા જેવો ભાગ મૂળિયામાં લપેટાયેલો હોઈ દૂરથી જોતાં વાળ ઊગ્યા હોય તેવું જણાય છે. આ બટેટું પગના ઘૂંટણ સુધી પહોંચે તેટલું ઊંચું પણ છે.